Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [6. számú melléklet a 89/2004. (IV. 20.) Korm. rendelethez]
Paragraph Index: 263

10. Gazdasági és szociális költség/haszon elemzés A projekt költségeinek és várható hasznainak figyelembevételével a projektre közel 12 százalékos gazdasági belsõ megtérülési ráta, mintegy 19 millió euró jelenérték és 1,5-ös haszon/költség arány került meghatározásra. A költségek magukban foglalják az indító és pótlólagos beruházásokat és a projekt üzemeltetését és karbantartását. A hasznok közé tartoznak a projektbõl származó pénzügyi jövedelem, a projekt maradványértéke és az alábbi külsõ társadalmi és környezeti elõnyök: – A felszín alatti vízkészletek károsításának és veszélyeztetésének megszûnése vagy csökkenése, tiszta ivóvíz biztosítása; – A hulladéklerakásra használt földterületek méretének csökkenése és a szennyezett földterületek növekedésének megállása; – Csökken a lakosság és az állatállomány egészségi állapotának veszélyeztetése; – Kedvezõ tájképi változások; – Az anyagok újrafeldolgozása csökkenti a felhasznált természeti erõforrások és a kibocsátott szennyezõanyagok mennyiségét; – Az (e) pontban leírtak mellett a szelektív hulladékgyûjtés a társadalom által elismert környezeti/társadalmi elõnyöket kínál; – A szelektív hulladékgyûjtés növeli a lerakó élettartamát – kapacitását tekintve – ezáltal csak késõbb válik szükségessé újak létrehozatala, csökken a lerakóként használandó földterület; – Csökken mûtrágyagyártás által okozott környezetszennyezés és -károsítás; – Javulnak a bio-gazdálkodás és a mezõgazdasági termelés természetesebb formáinak feltételei; – Az üzemeltetés és az építés szakaszában új munkahelyek jönnek létre; – Javulnak a gazdasági fejlõdés és az idegenforgalom körülményei; – Növekszik az ingatlanok értéke; – Javulhatnak a régió gazdasági fejlõdésének negatív vonásai. A teherforgalom növekedése az egyetlen észlelhetõ kedvezõtlen hatás.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes